# Asterix (benda dessenhada)

Asterix, ancianament Asterix lo gallés, es una seria de benda dessenhada, creada lo 29 d'octobre de 1959 per René Goscinny e Albert Uderzo. La benda dessenhada es traducha en 85 lengas. Actualament n'existisson tres volums en occitan : Obelix e companhiá (1976, Joan de Cantalausa), Lo Torn de Gàllia D'Asterix (1978, Joan de Cantalausa), Asterix a l'escòla gallesa (2004, Dàvid Grosclaude).

## Istòria

«Sèm en 50 abans Jèsus Crist. Gàllia tota es mestrejada pels Romans... Tota ? non pas, qu'un vilatge de Galleses encanissats quita pas de brandir pelhas a l'ocupaire. Tot es pas rossèl, tant se'n manca ! per las garnisons de legionaris romans dins los enclastres d'ENGOLAVENTUM, COPAFUM, FAIMELUM e MENJAFARSUM.»
La legenda aital coma la carta de la Gallia mencionat çai sus son estadas suprimidas de l'album Asterix e la Transitalique paregut en 2017 sens que l'editor, Hachette, balhe pas d'explicacion. Aquestas son reaparegudas dins l'album La Filha de Vercingetorix paregut en 2019.
Aquel vilatge gallés d'Armorique resistís a l'envasidor gràcias a la pocion magica preparada pel druida Panoramix, que procura momentanèament una fòrça surhumaine a que ne beu.
La benda dessenhada se focaliza principalament sus l'un dels abitants d'aquel vilatge, Asterix, coratjós guerrièr, que se servís non solament de pocion magica, mas tanben de son intelligéncia per desjogar los plans de Juli Cesar e defendre son vilatge de l'envasidor.
Lo primièr album mes a despart, Asterix es acompanhat dins totas sas aventuras per son amic Obelix, lo sol gallés en çò de que los efièches de la pocion magica son permanents dempuèi qu'es tombat dins una ola de pocion quand èra pichon. A partir del cinquen album (Lo Torn de Gàllia d'Asterix), los dos eròis son acompanhats per Idéfix, un can pichon qu'adòpta puèi Obelix. La seria a per tradicion d'alternar las aventuras en Gàllia e a l'estrangièr.

### Personatges

* Asterix : L'eròi
* Obelix : L'amic inseparable d'Asterix
* Gafarelix : Lo gos d'Obelix
* Panoramix : Lo druida venerable del vilatge
* Cacofonix : Lo bard
* Fasempascrèdix : Lo cap de la tribú
* Mimina : La femna de Fasempascrèdix
* Ordralfabetix : Lo peissonièr
* Esautomatix : Lo faure
* Edatcanonix : Lo vielhet del vilatge

## Albums

| Títol en francés | Títol en occitan |
| 1. Astérix le Gaulois (1959-1961) | |
| 2. La Serpe d'or (1960-1962) | |
| 3. Astérix et les Goths (1961-1963) | |
| 4. Astérix gladiateur (1962-1964) | |
| 5. Le Tour de Gaule d'Astérix (1963-1965) | Lo Torn de Gàllia D'Asterix |
| 6. Astérix et Cléopâtre (1963-1965) | |
| 7. Le Combat des chefs (1964-1966) | |
| 8. Astérix chez les Bretons (1965-1966) | |
| 9. Astérix et les Normands (1966-1967) | |
| 10. Astérix légionnaire (1966-1967) | |
| 11. Le Bouclier arverne (1967-1968) | |
| 12. Astérix aux Jeux Olympiques (1968-1968) | |
| 13. Astérix et le chaudron (1968-1969) | |
| 14. Astérix en Hispanie (1969-1969) | |
| 15. La Zizanie (1970-1970) | |
| 16. Astérix chez les Helvètes (1970-1970) | |
| 17. Le Domaine des dieux (1971-1971) | |
| 18. Les Lauriers de César (1971-1972) | |
| 19. Le Devin (1972-1972) | |
| 20. Astérix en Corse (1973-1973) | |
| 21. Le Cadeau de César (1974) | |
| 22. La Grande Traversée (1975) | |
| 23. Obélix et compagnie (1976) | Obelix e companhiá |
| 24. Astérix chez les Belges (1979) | |
| 25. Le Grand Fossé (1980) | |
| 26. L'Odyssée d'Astérix (1981) | |
| 27. Le Fils d'Astérix (1983) | |
| 28. Astérix chez Rahàzade (1987) | |
| 29. La Rose et le glaive (1991) | |
| 30. La Galère d'Obélix (1996) | |
| 31. Astérix et Latraviata (2001) | |
| 32. Astérix et la rentrée gauloise (2003) | |
| 33. Le ciel lui tombe sur la tête (2005) | |
| 34. L'anniversaire d'Astérix et Obélix - Le Livre d'or (2009) | |
| 35. Astérix chez les Pictes (2013) | |
| 36. Le Papyrus de César (2015) | |
| 37. Astérix et la Transitalique (2017) | |
| 38. La Fille de Vercingétorix (2019) | |
| 39. Astérix et le Griffon (2021) | |

## Vejatz tanben

* Los 100 libres del sègle segon Le Monde
* Portal de la benda dessenhada